Source: http://www.marvaco.se/fi/artikkelit/2014/02/27/WestPak-Full-HD-Sertifikaatti
Timestamp: 2019-07-23 10:42:48+00:00

Document:
julkaisuajankohta: 27.02.2014
Kuvassa vas. Prepress Manager Ville Riitahaara, Oy WestPak Ab; tuotanto- ja kehitysjohtaja Marko Valkamo, Marvaco Oy sekä Prepress Specialist Vesa Mäkilä, Oy WestPak Ab
Oy WestPak Ab on saavuttanut yhteistyökumppaninsa Marvaco Oy:n kanssa pakkauspainomaailmassa tavoitellun Full HD Flexo -laatusertifikaatin, jonka myöntäjänä on toiminut belgialainen EskoArtwork. Tämä painatuslaatusertifikaatti on maailmassa viides laatuaan.
Full HD Flexo on uusi täysteräväpiirtotekniikalla valmistettu fleksopainotyökalu pakkausten näyttäviin ja vaativiin painatuksiin. Tekniikka on kehitetty aiemman HD Flexon kehittyneemmäksi seuraajaksi. Parannusten myötä Full HD Flexo -laatusertifikaatin kriteerien täyttävät painotyöt ovat murtaneet perinteisiä pakkauspainopinnan laadullisia raja-aitoja.
Uuden tekniikan hallitsemisen tuoma laadun kohoaminen entisestäänkin korkeasta HD Flexon laadusta on silmin nähtävä, kertoo Marvacon tuotanto- ja kehitysjohtaja Marko Valkamo ja jatkaa, että nämä tulokset mahdollistavat myös entistäkin helpommin esimerkiksi syväpainotöiden siirtämisen joustavampaan ja tehokkaampaan fleksopainatukseen.
Suomi on pakkausten korkean painatuslaadun edelläkävijä, minkä takia myös täysteräväpiirto etenee vauhdilla näyttävien pakkausten toteutuksessa. Sertifiointi edellyttää, että tuotanto ja yhteistyö painon sekä repron välillä on kyvykäs täyttämään korkean laadun monipuoliset vaatimukset. Laadun toistuva tuottamiskyky on varmistettu sillä, että Full HD Flexon sertifioinnin kriteerit ovat entistä vaativammat. Kvalifiointiprosessi kestää myös viikkoja, koska kriteerit vaativat useita erillisiä painotyönäytearviointeja.
WestPakin Prepress Specialist Vesa Mäkilä on erityisen tyytyväinen kehitykseen, jossa Full HD Flexo tuo lisää värivoimaa ja näyttävyyttä painopintaan. Erityisesti painopinnan tasaisuus ja reiättömyys vielä HD Flexoon nähden on iso harppaus eteenpäin, iloitsee Mäkilä ja näkee, että spot-värien korvaaminen prosessiväreillä on väriavaruuden laajentuessa entistä helpompaa.
Full HD Flexo tuo WestPakille uusia mahdollisuuksia kehittää omaa tekemistä ja painatuslaatua, sekä parantaa kilpailukykyä painolaadullisesti entisestäänkin, vahvistaa WestPakin Prepress Manager Ville Riitahaara ja toteaa, että painatusjälki kestää vertailun myös syväpainon kanssa.
HD Flexo ja Full HD Flexo on belgialaisen EskoArtworkin kehittämiä menetelmiä, joka tuovat uusia ratkaisuja aiemmin fleksopainatuksessa esiintyneisiin raja-alueiden ongelmiin ja laajentaa flekson käyttöalueita entisestään. Pakkausten ulkoasussa laadun kohoaminen tulee näkymään entistä täyteläisimpinä ja sävy- sekä kontrastirikkaampina painatuksina sekä tarkempina yksityiskohtina.
Oy WestPak Ab on vuonna 2008 perustettu suomalainen yritys joka valmistaa korkealaatuisesti painettuja joustopakkausmateriaaleja. Painon erikoisosaamista on huippuluokan painatus yhdistettynä ajan uudenaikaisimpiin pakkausmateriaaleihin ja –ratkaisuihin kustannustehokkaasti.
Marvaco Oy on Pohjoismaiden johtava ja palkituin pakkausrepro, joka käsittelee vuosittain yli 20.000 pakkausulkoasua yli 70 ammattilaisen voimin Suomessa ja Ruotsissa.

References: HD 
 HD 
 HD 
 HD 
 HD 
 HD 
 HD 
 HD 
 HD 

HD 
 HD